La ética del Software Llibre
#000001
Cuando falamos de Software Llibre frente al privativu tendemos a facer comparances téuniques, si Winbug$ ye una ponzoña, que si Mac O$ X ye mui “cool”, que si GNU ye o non dificil de remanar... pero solemos dexar de lláu (paezme que cada vez más) el sentíu éticu/ideolóxicu del movimientu.
#000002
Y ye precisamente esti aspeutu, al mio entender, l’interesante del Software Llibre, “ye qu’en Windows puedo xugar al Sims” ¿pero a qué preciu?, cuido que ye importantísimu pal desenrrollu d’una sociedá crear una cultura del conocimientu y esto incluye a la teunoloxía. Una vegada sentí a una moza dicir que “El software privativu ye a la sociedá del conocimientu, como el patriarcáu a la sociedá igualitaria”, y cuido que nun puede tar más acertada. El software privativu atesora el conocimientu y restrinxe les llibertaes de compartilu, d’estudialu y ameyoralu. Agora imaxina que’l inventor de la fabada nun compartiere la forma de preparala, y te prohibiere compartila col vecín porque namás que tienes permisu a tastiala, pero la fabada ye namái que del inventor y tú nun puedes modificala (adiós a les fabes con amasueles). Suena rídiculo ¿verdá? pues esto ye lo que pasa col software privativu.
#000003
Nun tamos falando de que quien desendolque software nun cobre por ello, sinon de que nun torgue l’accesu a “la receta”, a compartilu. El propiu Richard Stallman vivió de mercar copies d’Emacs.
#000004
Por eso anque téunicamente un software privativu seya meyor qu’ún llibre hai de refugar el so usu, porque falamos de llibertá y cuido que’l principiu de la llibertá ta (o debería tar) perriba la téunica.
#000005
Esti aspeutu de la llibertá ye mui claru con proyeutos de llocalización como l’asturianu, el tener accesu a una teunoloxía llibre permítenos modificala pa usala na llingua que nos pete. Hai unos meses coincidimos dalgunos miembros de Softastur con una académica de la Llingua, y mientres esplicávemos les distintes funcionalidaes d’Ubuntu interrumpiónos diciendo: “Nun me vender la moto, como si ye peor que lo que tengo, si ta n’asturianu ye lo que tengo d’usar por principios”, esti mesmu principiu éticu ye comparable al del Software Llibre. Tengo d’usalu porque ye éticu, y non porque seya meyor y/o de baldre.
#000006
Cuando falamos de Software Llibre falamos de sostenibilidá de verdá, munchos paises con pocos recursos tan consiguiendo informatizase y frayar la famosa “brecha dixital” gracies al Software Llibre, y ye que quiciabes esti movimientu -que xurde nos paises del primer mundu, principalmente colos proyeutos GNU n’EE.XX y Linux en Finlandia-, suponga la mayor tresferencia de propiedá intelectual de los grandes paises industrializaos al tercer mundu.
#000007
Otru aspeutu importante ye que nel Software Llibre munchos proyeutos apuesten por plataformes obsoletes (pa dalgunos) y minoritaries, colo que la llibertá yá nun ta namái que nel software, sinon nel hardware. Por poner un exemplu, toi escribiendo esti artículu dende un equipu que nun tien recursos suficientes pa correr Windows XP, esto implicaría que va años que o desfacíame d’él (normalmente pa la basura) o taría usando un Windows 98 ensin soporte nin aplicaciones nueves... pero gracies al Software Llibre (concretamente a Debian GNU/Linux) tengo un entornu de trabayu agradable y modernu, puede que nun tenga “sombres espectaculares” nos iconos del escritoriu, pero puedo vivir ensin elles...
#000008
El poder estirar la vida de los equipos d’esta forma (aparte del aforru económicu) supón un amenorgue considerable de la basura que xeneramos, si tas a la escontra de que nos llanten una incineradora de basura n’Asturies... Software Llibre... ;P
#000009
Si crees que’l conocimientu tien de compartise pa progresar y ser una sociedá innovadora, si quies vivir n’asturianu, si yes verde o si te da perceguera’l consumismu nel que nos quieren meter les grandes multinacionales, usa Software Llibre, porque ye éticu.
#000011
Déxovos un videu d’una conferencia de Richard Stallman onde esplica los conceptos éticos del Software Llibre (castellanu):
#000012
Cuando yá tenemos la nuesa máquina preparada, lo primero ye instalar el sistema operativu básicu, nesti casu Debian Lenny (a día d’esti minimanual la versión estable) col sistema básicu.
#000013
Depués de baxar el discu d’instalación en rede, y quemalu nun cd (nun sistema GNU/Linux, calca col botón derechu del mur nel ficheru ISO y “grabar en discu”, en Winbugs tendrás d’usar programes complexos como’l nero o similar). Enxertamos el cd nel ordenador y arrancamos con el.
#000014
Si l’equipu nun arranca dende’l cd tendremos d’entrar na bios y configurala pa que busque nel cd enantes que nel discu duru (la bios varía según l’equipu).
#000015
Na primer pantalla tenemos les opciones d’instalación, podemos escoyer “Graphical install” pero falando d’equipos vieyos nun ye mui recomendable. Ponemos en “Install” y calcamos “Enter”.
#000016
Agora toca da-y un nome a la máquina, yo soi mui orixinal y nomela “PentiumII”...
#000019
El nome de dominiu, ye’l nome de la rede a la que vais conectavos... nel mio casu (y en xenereal) val con dexalu ermu.
#000020
Agora configuramos el reloj (qu’anovaráse dende un sirvidor d’internet) escoyemos entós la zona onde tamos (p’Asturies sería “Península”)
#000021
El siguiente pasu ye el particionamientu del discu, equí nun nos vamos complicar, namás que vamos tener Debian polo qu’escoyemos “Guiado – utilizar todo el disco” y siguimos a la siguiente pantalla (calcando enter) y escoyemos el discu que vamos usar, como namás tengo un escueyu el que sal...
#000022
Depués decimos como queremos ordenar los ficheros y vamos metelos toos na mesma partición, si queremos que los datos de los usuarios ten n’otra partición escoyemos la segunda opción.
#000023
Depués tendremos de configurar los usuarios, Debian tien superusuariu (root) que ye’l alministrador del sistema (tamién podemos instalar sudo pero personalmente nun me presta). Pedirános una clave pal usuariu root y que la confirmemos pa evitar ponela mal. Y depués configuramos el usuariu que vamos usar pa trabayar col equipu (podemos amestar los que queramos en acabando la instalación), ponemos nome y apellíu, nome d’usuariu y clave.
#000025
Agora vamos configurar los sirvidores que queremos usar pa baxar el software que queremos instalar, saldrános “España” marcao, pero la conectividá española ye pa llorar polo que recomiendo escoyer “Francia” y depués marcamos el espeyu que vamos usar, yo marqué’l primeru del llistáu “”.
#000026
Si sales por un proxy podrás configuralu n’esti pasu, si nun uses proxy o nun sabes de lo que toi falando déxalu ermu y calca “Enter”.
#000027
Entrugarános el sistema si queremos unviar datos anónimos de les aplicaciones instalaes, esto ye un tema personal, yo marco que sí porque cuido que ye importante aidar a los desendolcadores a ver les prioridades d’usu de les distintes aplicaciones.
#000028
Agora entrugarános que tipo de sistema vamos instalar “Entorno de escritorio”, “Servidor web”, etc... nesti casu marcamos namás que “Sistema estándar” que vien con les aplicaciones mínimes pa trabayar en modu testu, así podremos optimizar al máximu el sistema. Pa marcar/desmarcar les opciones, ponemonos coles fleches enriba de la opción y calcamos la barra espaciadora, si tien un * ye que t’activáu pa instalase. Calcamos en continuar.
#000029
Unos minutinos depués entrugarános pa instalar GRUB (xestor d’arranque) diciendo que nun dió con más sistemes operativos (nun los hai polo que ye normal) aceptamos.
#000030
Yá tenemos el sistema base pa trabayar, pero enantes vamos anovar el software instaláu (si hai versiones nueves), pa esto cuando arranque tendremos una pantalla negra con testu blacu que da munchu miedu y vemos que abxu del too pon
#000032
Equi ponemos “root” (calcamos “enter”) y pediranos la clave del superusuariu, nun aparecerá en pantalla nada mientres escribimos la clave, ponemos la clave y “enter”.
#000033
Cuando acabé, ya tenemos el sistema base preparáu pa entamar a instalar les aplicaciones que nos interesen.
#000035
Con noticies como la que salió en Ta pa Ponga el pasáu día 2, póngome malu, y nun entro a valorar ya temes de posibles corrupciones o chanchullos pa dar perres o devolver favores a amiguinos, sinon que tan machacándonos col tema de reciclaxe (perimportante, nun me interpretar mal) pero tiren equipos más potentes que’l mio “maquinón” habitual a la basoria con tolos problemes que ta xenerando estos materiales...
#000036
Ente la noticia y que un compañeru de trabayu regalóme un tecláu que nun necesitaba (ye conocía la mio afición pol trashware) despertóme otra vuelta les ganes por caciplar con máquines vieyes, y decidí montar un sistema operativu con entornu gráficu, fácil d’usar, n’asturianu (por supuestu) y que tenga aplicaciones básiques como navegador, mensaxería instantanea, editor de testu, etc... pero que trabaye nel equipu más vieyu que fuera capaz de montar colos componentes que tengo en casa...
#000037
Tol procesu d’instalación del software y configuración voi dir describiendolo en unos pequeños artículos lo más clara y detalladamente posible, sicasí pa esta guía ye recomendable unos mínimos conocimientos de sistemes GNU/Linux. El procesu de montaxe del hardware nun voi esplicalu, pero la máquina cola que vamos trabayar ta compuesta de:
#000039
– Disco duru de 10 Gb (l’orixinal que cascó yera de 6 Gb valdríanos igual, esti ye rescatáu d’otru equipu vieyu que tenia la mio prima)
#000041
– Llector de dvd y grabadora de cd (rescatáu d’equipos d’un compañeru de trabayu)
#000043
– Disquetera de 51⁄4 (del equipu orixinal)
#000044
-Tarxeta de soníu Sound Blaster, estereu, entrada de micro y llinia (orixinal del equipu)
#000045
-Tarxeta de videu Nvidia de 32 MB (yera la que usaba hasta va pocu nel equipu col que trabayu normalmente, pero regalaronme una de 128MB y tenía esta parada... con tarxetes más básiques tamién valdría...)
#000046
-Tarxeta de rede (rescatada del equipu de la mio prima tamién...)
#000047
El siguiente pasu ye instalar el sistema operativu, y voi usar Debian Lenny (estable) por dos motivos, los cambeos de versión son más espacios nel tiempu que nel casu d’Ubuntu, y porque cuando tenga qu’anovar la versión nunca me dió problemes con Debian pa facelo dende Internet... mientres qu’Ubuntu dalguna vez fizo coses rares.
#000049
El procesu d’instalación vamos dexalu pa otru artículu pero vamos dir baxando el calcu del cd pa grabalu, n’esti casu ye el discu d’instalación por rede o “netinst” (porque nun vamos necesitar Gnome nin les aplicaciones habituales d’un escritoriu).
#000050